הנוקמים: סוף המשחק

| --- | --- |

כרזת הסרט הרשמית
 מבוסס על:  הנוקמים מאת סטן לי וג'ק קירבי
 בימוי:  אנתוני רוסו, ג'ו רוסו 
 הופק בידי:  קווין פייגי
 תסריט:  כריסטופר מרכוס, ג'ק קירבי, סטפן מקפילי, סטן לי 
 עריכה:  ג'פרי רוד ומת'יו שמידט
 שחקנים ראשיים:  רוברט דאוני ג'וניור (איירון מן) כריס אוונס (קפטן אמריקה) כריס המסוורת' (תור) סקרלט ג'והנסון (האלמנה השחורה) מארק רופאלו (הענק הירוק) ג'רמי רנר (הוקאיי/רונין) קארן גילאן (נביולה) ברי לארסון (קפטן מארוול) בראדלי קופר (רוקט ראקון) דון צ'ידל (וור משין) פול ראד (אנטמן) ג'וש ברולין (תאנוס)
 מדבבים:  בראדלי קופר (רוקט) וין דיזל (גרוט) קרי קונדון (Features of the Marvel Cinematic Universe) 
 מוזיקה:  אלן סילבסטרי
 צילום:  טרנט אופאלוץ'
 מדינה:  ארצות הברית ארצות הברית
 חברת הפקה:  אולפני מארוול
 חברה מפיצה:  סרטי אולפני וולט דיסני
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  לוס אנג'לס (מרכז הכנסים של לוס אנג'לס) 22 באפריל 2019 ישראל 24 באפריל 2019 ארצות הברית 26 באפריל 2019
 משך הקרנה:  181 דקות 188 דקות (גרסה מורחבת)
 שפת הסרט:  אנגלית
 סוגה:  סרט גיבורי-על, סרט פעולה
 מקום התרחשות:  טוקיו, אסגארד, ניו ג'רזי, Wakanda, סן פרנסיסקו, ניו יורק, ניו יורק, Quantum Realm 
 תקציב:  356 מיליון דולר
 הכנסות:  2.798 מיליארד דולר
 הכנסות באתר מוג'ו:   marvel2019
 פרסים:  פרס הקולנוע של MTV לנבל הטוב ביותר (ג'וש ברולין)  פרס בחירת הנוער לנבל הטוב ביותר 
 סרט קודם:  כרונולוגית (MCU): "קפטן מארוול" סרטי הנוקמים: "הנוקמים: מלחמת האינסוף"
 סרט הבא:  כרונולוגית (MCU): "ספיידרמן: רחוק מהבית" סרטי הנוקמים: "הנוקמים: יום הדין"
 אתר רשמי
 דף הסרט ב־IMDb
 
ג'וש ברולין עם "כפפת האינסוף" בקומיק-קון, סן דייגו 2014
לוגו הסרט
הנוקמים: סוף המשחק (באנגלית: Avengers: Endgame) הוא סרט גיבורי-על אמריקאי בלייב אקשן מסדרת "הנוקמים" המבוסס על קומיקס של מארוול, אשר יצא לאקרנים בישראל ב-24 באפריל 2019. הסרט הופק על ידי אולפני מארוול והופץ על ידי אולפני וולט דיסני.
זהו הסרט העשרים ושניים ביקום הקולנועי של מארוול, והרביעי בסדרת "הנוקמים". הוא מהווה המשך ישיר לסרט "הנוקמים: מלחמת האינסוף" משנת 2018. הוא בוים על ידי אנתוני וג'ו רוסו והתסריט נכתב על ידי צמד הכותבים כריסטופר מרקוס וסטיבן מק'פילי. בסרט מככב אנסמבל עם שחקנים רבים שהשתתפו גם בסרטים הקודמים של מארוול. האחים רוסו התמנו לבמאים באפריל 2015 ובמאי 2015 חתמו מרקוס ומק'פליי על התסריט. ביולי 2016 מארוול הסירו את שם הסרט והתייחסו אליו כ'סרט ללא שם' מסדרת הנוקמים. הצילומים החלו באוגוסט 2017 באולפני פיינווד אטלנטה שבג'ורג'יה בצמוד לצילומי הסרט הנוקמים: מלחמת האינסוף. הצילומים הסתיימו בינואר 2018.
באוקטובר 2014 הכריזו במארוול שהסרט יכונה "מלחמת האינסוף חלק 2" כהמשך לסרט הקודם. בהמשך הוחלט לוותר על החלוקה לשני חלקים, לכנות את הסרט השלישי "מלחמת האינסוף" – ואת הרביעי כ"סוף המשחק". עד לחשיפת הטריילר, שם הסרט הרביעי נשמר בסוד על ידי היוצרים, במידה כזו שאפילו השחקנים לא ידעו מה שם הסרט אליו הצטלמו זה מכבר. התסריט עצמו נשמר בסוד עד כדי כך שלשחקנים עצמם ניתנו חלקים מזויפים. ב-7 בדצמבר 2018 פורסם שם הסרט הסופי.
הסרט יצא בפורמט IMAX ותלת־ממד הפך לסרט שובר קופות כאשר עם יציאתו לקולנוע שבר שיאי הכנסות והכניס 1.233 מיליארד דולר ברחבי העולם כבר בסוף שבוע הראשון להקרנתו, עם הפתיחה הטובה ביותר בהיסטוריה של הקולנוע. הסרט שבר שיא נוסף והפך לראשון בהיסטוריה שמגיע להכנסות של למעלה מ-2 מיליארד דולר בסוף השבוע השני שלו באקרנים בלבד, כשהוא עובר את "טיטניק" עם הכנסות על סך 2.188 מיליארד דולר רק ב-11 יום. ב-20 ביולי 2019, עקף הסרט את אווטאר, והפך לסרט המכניס ביותר בכל הזמנים. זאת פעם ראשונה בהיסטוריה של הקולנוע, שסרט המהווה חלק מזיכיון סרטים ואינו הסרט הראשון בזיכיון, הופך לסרט המכניס ביותר בהיסטוריה, כמו גם סרט גיבורי העל הראשון שעושה זאת.